Najib Mikati

Najib Azmi Mikati (; s. 24. marraskuuta 1955) oli Libanonin pääministeri 2011–2014. Hän oli 1998–2004 kolmen hallituksen julkisten töiden ja liikenneministeri. Huhti–heinäkuussa 2005 hän oli väliaikaishallituksen pääministeri. Pääministeri Saad Haririn hallitus väistyi tammikuussa 2011 ja Mikati muodosti uuden hallituksen 13. kesäkuuta 2011. Siinä enemmistönä on Hizbollah liittolaisineen.

Mikati on opiskellut American University of Beirutilla, Inseadilla ja  Harvardin yliopistossa.

Najib Mikati on yksityisen M1 Groupin perustajia. Hän oli perustamassa veljensä Tahan kanssa 1982 INVESTCOMia, joka toi kännykkäverkot uusille markkinoille Sudaniin, Liberiaan ja Jemeniin, ja yhdistyi eteläafrikkalaisen MTN Groupin kanssa, kun sen osakkeet noteerattiin Lontoon ja Dubain pörsseissä. Hän tienasi kaupasta 5,5 miljardia Yhdysvaltain dollaria.http://www.forbes.com/lists/2008/10/billionaires08_Najib-Mikati_EF3J.html 

Mikati johtaa Harakat Majd -puoluetta, jolla on Libanonin parlamentissa kaksi paikkaa.
Häntä pidetään maltillisesti Syyrian-mieleisenä.http://archive.arabnews.com/?page=4&section=0&article=62209&d=16&m=4&y=2005  Mikati on uskonnoltaan sunni Libanonin vallanjakosopimuksen mukaisesti. Häntä tukevat kuitenkin šiialaiset, kuten Hizbollah. Tämän vuoksi jotkut sunnikansanedustajat pitävät Mikatin nousua pääministeriksi Hizbollahin vallankaappauksena ja nimittävät Mikatia petturiksi. Häntä vastustettiin mielenosoituksissa ja katumellakoissa.http://yle.fi/uutiset/ulkomaat/2011/01/libanonin_parlamentti_hyvaksyi_raivoa_herattaneen_paaministerin_2313823.html

Yhdysvaltain ulkoministeri Hillary Clinton on varoittanut, että Hizbollahin dominoima hallitus haittaisi Yhdysvaltain ja Libanonin suhteita.http://yle.fi/uutiset/ulkomaat/2011/01/clinton_varoittaa_hizbollah-vetoisesta_hallituksesta_2315555.html 

Vuonna 2013 Mikatin hallitus ei päässyt sopuun lähestyvistä vaaleista. Niitä lykättiin marraskuuhun 2014. Tammam Salam kutsuttiin perustamaan uusi koalitiohallitus. Hallituskriisi kesti helmikuuhun 2014.

Vuonna 2021 Mikalista tuli jälleen pääministeri maan oltua yli vuoden ilman hallitusta, ja presidentin erottua lokakuussa 2022 hän toimii myös vt. presidenttinä.

Najib Mikati on menestynyt liiketoimissaan taloudellisesti äärimmäisen hyvin. Mikati ja hänen veljensä ovat Libanonin kaksi rikkainta miestä. Entisen pääministerin Najib Mikatin omaisuuden arvoksi arvioidaan noin 2,5 miljardia dollaria, joten hän kuuluu maailman 1000 rikkaimman ihmisen joukkoon. Lokakuussa 2019 Najib Mikatia epäiltiin korruptiosta ja taloudellisista väärinkäytöksistä. 

Lähteet
 http://www.najib-mikati.net/SubEnglish.aspx?ID=224&PID=98&MID=105

 Viitteet 

Luokka:Libanonin pääministerit
Luokka:Liikenneministerit
Luokka:Vuonna 1955 syntyneet
Luokka:Elävät henkilöt